**Pályázati kiírás**

**Budakalászi székhelyű és telephelyű sportegyesületek működésének elősegítésére, a sportolni vágyók – különös tekintettel az utánpótlás-kórúak – rendszeres sporttevékenységének támogatására és a tevékenységi feltételek javítására**

**Budakalász Város Önkormányzata Képviselő-testületének Társadalmi Szolidaritás és Humán Ügyek Bizottsága** (a továbbiakban: Bizottság) **Budakalászi székhelyű és telephelyű sportegyesületek működésének elősegítésére, a sportolni vágyók – különös tekintettel az utánpótlás-kórúak – rendszeres sporttevékenységének támogatására és a tevékenységi feltételek javítására nyílt pályázatot hirdet.**

1. **Pályázat célja**

Budakalászi székhelyű és telephelyű sportegyesületek működésének elősegítése, a sportolni vágyók - különös tekintettel az utánpótlás-korúak - rendszeres sporttevékenységének támogatása és a tevékenységi feltételek javítása.

1. **Pályázat benyújtására jogosultak köre**

Azok a **budakalászi székhelyű és telephelyű sportegyesületek**, akik a pályázat benyújtását megelőző három évben Budakalászon folyamatosan és dokumentálhatóan működnek. Több szakosztállyal rendelkező sportegyesület szakosztályai csak a sportegyesületükön keresztül pályázhatnak.

1. **Egyéb jogosultsági feltételek**

Támogatást az a pályázó szervezet nyerhet, amelyik:

* a közpénzekből nyújtott támogatások átláthatóságáról szóló 2007. évi CLXXXI. törvényben meghatározott követelményeknek eleget tesz, és az ott megjelölt nyilatkozatot a pályázati eljárás során benyújtja;
* a múlt évi támogatásról a támogatási szerződésben rögzített feltételeknek megfelelően és határidőre elszámolt;
* nincs az Önkormányzat felé meg nem fizetett, lejárt tartozása;
* nincs lejárt hatályú vagy lejárt esedékességű köztartozása.

**Azok a pályázók, akik a támogatási szerződésben meghatározott határidőre nem számolnak el, valamint a pályázati elszámoláskor felmerülő hiánypótlást nem teljesítik, vagy határidőn túl teljesítik, 3 évig az Önkormányzat által kiírt pályázaton nem indulhatnak!**

1. **Támogatható tevékenységek**

a) sporteszköz-sportfelszerelés beszerzésével kapcsolatos költségek;

b) működési költségeik (bérleti díj);

c) versenyek, edzőtáborok, illetve rendszeres sporttevékenységeknél felmerülő díjak:

- bérleti díjak,

- nevezési és versenybírói-játékvezetői szolgáltatás,

- szállás - utazási - szállítási szolgáltatások költségei,

- belépő,

- étkezés.

Pályázni **kizárólag** a költségvetési tervezetben meghatározott költségekre lehet.

Egy pályázó összesen egy pályázatot adhat be, azonban a pályázaton belül több tevékenységre is lehet pályázni.

1. **Megvalósítási időszak**

A támogatási összeg **2020. január 1. és 2020. december 31.** közötti programok lebonyolítására, szolgáltatás megrendelésével szorosan összefüggő fizetési kötelezettségek kiegyenlítésére használható fel.

1. **Támogatható kiadások**

A pályázaton elnyert támogatás továbbtámogatásra nem használható fel, csak közvetlenül a támogatható tevékenységekhez kapcsolódó költségek finanszírozása során a megvalósítási időszakban – 2020. január 1. és 2020. december 31. között - keletkezett, a pályázó szervezet nevére szóló számlák, vagy számlahelyettesítő bizonylatok kiegyenlítésére használható fel.

A támogatható tevékenységek körén belül elszámolható költségeken kívül **más költségre nem használható fel, így különösen**:

- szolgáltatások költségeire (postai, banki szolgáltatás, pénzügyi-számviteli szolgáltatás);

- közüzemi díjakra (beleértve az internet és telefon előfizetési díjakat);

- bérjellegű kiadásokra.

1. **Igényelhető támogatás**

Az Önkormányzat 2020. évi költségvetésében összesen 20 millió Ft előirányzat áll rendelkezésre valamennyi meghirdetésre kerülő sporttal kapcsolatos pályázati kiírás támogatása céljából.

Az igényelhető támogatás mértéke: **100.000 Ft – 7.500.000 Ft** közötti támogatási összeg.

A támogatás formája: vissza nem térítendő támogatás.

A támogatás rendelkezésre bocsátása: 100%-os támogatási előlegként, egy összegben, utólagos beszámolási kötelezettséggel történik.

A támogatási intenzitás legmagasabb mértéke az összes elszámolható költség 100%-a.

A pályázat kiírója nem teszi kötelezővé az önrész bemutatását, azonban amennyiben önrészt igényel, annak feltüntetése szükséges.

Ha a pályázót jogszabály alapján közbeszerzési eljárás lefolytatásának kötelezettsége terheli, a szükséges közbeszerzési eljárás szabályos lefolytatásáért a pályázó felel.

1. **Pályázat benyújtásának módja**

Pályázatokat **kizárólag a pályázati adatlap és mellékleteinek** (továbbiakban: űrlapok) **kitöltésével** lehet benyújtani.

*Pályázati adatlap kötelező mellékletei:*

a) költségvetés-tervezet;

b) a hatályos létesítő okiratnak a szervezet képviselője által hitelesített másolata;

c) 30 napnál nem régebbi törvényszéki kivonat;

d) 30 napnál nem régebbi NAV „0”-ás igazolás;

e) a közpénzekből nyújtott támogatások átláthatóságáról szóló 2007. évi CLXXXI. törvény szerinti összeférhetetlenségi nyilatkozat);

f) átláthatósági nyilatkozat;

g) ÁFA nyilatkozat;

h) az állami sportfinanszírozásról szóló 166/2004. (V.21.) sz. Korm. rendelet 4. számú melléklete (rendeletből tölthető le).

A pályázat benyújtásához kötelezően használandó űrlapok állnak rendelkezésre. Az űrlapok beszerezhetőek a Budakalászi Polgármesteri Hivatal (a továbbiakban: Polgármesteri Hivatal) Ügyfélszolgálatán (2011 Budakalász, Petőfi tér 1.). vagy letölthetők a www.budakalasz.hu honlapról. Az űrlapok nélkül beküldött és hiánypótlást követően is formailag hibás pályázatokat a Bizottság értékelés nélkül elutasítja. A pályázó a pályázati űrlapot mellékletekkel együtt **1** **eredeti példányban, zárt borítékban** személyesenaPolgármesteri Hivatal Ügyfélszolgálatán adhatja le, illetve postázhatja a Polgármesteri Hivatal címére (2011 Budakalász, Petőfi tér 1.).

A borítékra kérjük ráírni: **„Sportegyesületi sportpályázat/2020”**.

**9. Pályázat benyújtásának határideje**

Postán benyújtva: **2020. április 6. hétfő (bélyegző napja)**

Személyesen benyújtva: **2020. április 6. hétfő 15 óra**

**A határidőn túl érkezett pályázatok értékelés nélkül elutasításra kerülnek.**

1. **Pályázat kezelése**

A pályázatokat a Polgármesteri Hivatal iktatja és archiválja.

**Hiánypótlás**ra a kiíró írásos értesítése (e-maill) alapján egy alkalommal van lehetősége a pályázónak az értesítés megküldését követő **5 munkanapon belül**. Amennyiben a hiánypótlási felhívásnak a pályázó a megadott határidőre nem tett eleget, pályázata további bírálat nélkül elutasításra kerül. Az Önkormányzat a nyertes pályázók esetében az odaítélt támogatás tényét és a támogatott szervezetek kilétét hordozó információkat közérdekű adatnak tekinti, ezért azokat hozzáférhetővé teszi a nyilvánosság számára. A benyújtott, de támogatást nem nyert pályázatokat az Önkormányzat nem küldi vissza. A nyertes pályázókkal az Önkormányzat támogatási szerződést köt, amely feltétele a támogatás igénybevételének. A támogatási összeget az Önkormányzat csak bankszámlára utalással teljesíti.

1. **Pályázat érvénytelensége**
2. A pályázó a pályázatot nem a kiírásban közétett tárgyban, illetve céllal nyújtotta be.
3. A pályázó nem tartozik a meghatározott pályázói körbe.
4. A pályázó a pályázatban nem a valóságnak megfelelő adatokat adott.
5. A pályázat nem a kiírásban meghatározott feltételeknek megfelelően került benyújtásra.
6. A pályázó határidőben nem tett eleget, vagy nem megfelelően tett eleget a hiánypótlási felszólításnak.
7. **Pályázat elbírálása**

A benyújtott pályázatokról a Bizottság dönt a pályázatok benyújtását követő 30 napon belül. A pályázat elbírálási szempontjai között szerepel, hogy a pályázó sportegyesület mióta működik Budakalászon, az egyesület tagjai között hány budakalászi lakos van, melyik korosztályhoz tartoznak, milyen eredményeket értek el. A pályázat eredményéről a pályázók értesítést kapnak, a nyertesek nevét és az elnyert összeg nagyságát a Hírmondó aktuális számában, az Önkormányzat hivatalos honlapján – www.budakalasz.hu -, valamint hirdetőtábláján is közzéteszi.

1. **Pályázat elszámolásával kapcsolatos elvárások**

***Pénzügyi teljesítés***

A támogatás elszámolásának határideje a támogatási cél megvalósulását követő 30. nap, de legkésőbb **2021. január 31.** mely pénzügyi teljesítést számlákkal igazolva kell teljesíteni.

***Szakmai teljesítés***

A pályázónak a támogatási összeg felhasználásáról – sporteszközök és felszerelések beszerzése esetén is – min. 0,5 - max. 2 oldalas szöveges szakmai beszámolót kell készítenie. *A szakmai beszámoló mellékleteként minden, a támogatásból megvalósult programokat igazoló egyéb – mint* *versenyjegyzőkönyvek, fotódokumentáció, túrajelentések, jelenléti ívek, stb. - a vezető által* *hitelesített dokumentumot másolatban csatolni szükséges.*

A szakmai beszámoló - nem e-mailen keresztül - eredeti aláírt, lepecsételt példánya személyesen leadható a Polgármesteri Hivatala Ügyfélszolgálatán ***vagy*** postai úton ajánlott levélben megküldhető a Polgármesteri Hivatal címére (2011 Budakalász, Petőfi tér 1.),Vitézné Deák Katalinnak címezvelegkésőbb **2021. január 31-ig (péntek).**

1. **Kiegészítő információ**

A kapcsolattartás kizárólag elektronikus úton, a pályázati adatlapon megadott e-mail cím használatával történik.

Pályázattal kapcsolatos további információ a +36 26 340 266-os telefonszámon, illetve a sportpalyazat@budakalasz.hu címen kérhető.